मालिक करता था नौकर पर शक तो मर्डर कर लाश रेलवे लाइन पर फेंकी थी, अरेस्ट
काकी पिंड के रमेश चंद्र के लापता होने के तीन साल बाद हुआ खुलासा
रामामंडीके काकी पिंड के रहने वाले 50 साल के रमेश चंद्र के तीन साल से लापता होने का मामला पुलिस ने सुलझा लिया है। रमेश का मर्डर कर लाश मुकेरियां के पास रेलवे लाइन पर उसी का नौकर संजीव सिंह उर्फ बब्बू फेंक कर आया था। पुलिस ने जगराओं के गांव कोठे शेर जंग के रहने वाले 32 साल के संजीव को गिरफ्तार कर लिया है। हत्यारोपी ने तीन साल पहले हुए क्राइम सीन की निशानदेही तक करवा दी है।
जीआरपी पुलिस रमेश को अज्ञात मान कर तीन साल पहले संस्कार करवा चुकी है, मगर जीआरपी ने लाश को फोटो और उसके कपड़े संभाल कर रखे हुए थे। जिसे देख कर रमेश की 70 साल की मां लक्ष्मी देवी ने शिनाख्त कर दी है। संजीव कहता है- उसका मालिक का कत्ल करने का कोई इरादा नहीं था, मगर जब शराब पी लेता तो उस पर यह शक करता था कि उसके मालकिन से रिलेशन है। संजीव कहता है कि ऐसा था ही नहीं, मगर मालिक उसे शराब के नशे में जलील करता था। इसलिए उसने मर्डर की साजिश बनाई थी। संजीव ने माना कि मालिक के मर्डर के बाद वह चैन से एक रात सो सका। मन पर बोझ था, मगर उसके जुर्म से पर्दा उठ जाने से मन का बोझ कम हो गया है।
डीसीपी संदीप शर्मा ने कहा- काकी पिंड की रहने वाली लक्ष्मी देवी ने रविवार को शिकायत दी थी कि उसका बेटा रमेश चंद्र तीन साल से लापता है। उसके तीन बच्चे हैं। फैमिली अपने स्तर पर खूब तलाश कर चुकी है, मगर आज तक कुछ नहीं पता चला। लक्ष्मी ने यह जरूर कहा था कि उसके बेटे के साथ बब्बू काम करता था, मगर उसका रवैया ठीक नहीं था। डीसीपी ने कहा-एसीपी मनप्रीत सिंह की सुपरविजन में जांच एसएचओ दविंदर सिंह और चौकी दकोहा के इंचार्ज सेवा सिंह को सौंपी गई थी। एएसआई ने बब्बू को हिरासत में लेकर पूछताछ शुरु की थी तो उसने माना कि उसी ने ही रमेश का मर्डर किया है। आरोपी मानता है कि रमेश छोटा हाथी चलाता था और वह उसके साथ काम करता है। दिनभर मेहनत के बाद शाम को अकसर दोनों शराब पीते थे। शराब के नशे में रमेश उस पर मालकिन से रिलेशन का शक कर उसे जलील करता था, मगर उसने मालिक को यकीन दिलवाया था कि आपका शक सही नहीं है, मगर शराब पीने के बाद फिर वहीं कहानी शुरू कर देता था। 8 मई 2014 को वह नंगलशामा चौक में था। वहां पर छोटा हाथी लेकर रमेश गया। उसने रमेश से कहा पठानकोट में अच्छा काम मिल रहा है तो दोनों पठानकोट के लिए निकल गए।
छोटा हाथी वह चला रहा था। रास्ते में शराब ली और रमेश को पिलाई। मुकेरियां से पहले एक जगह में छोटा हाथी रोक कर फिर शराब पी। नशे में रमेश टुन हो चुका था। उसके सिर में रॉड मार दी। इससे वह जमीन पर गिर गया। रात हो चुकी थी तो लाश उठा कर रेलवे ट्रैक पर रख गया। वहां से सीधा रामामंडी पुल पहुंचा। वहां पर छोटा हाथी खड़ा कर चला गया। सुबह रमेश की फैमिली उसे ढूंढ रही थी। छोटा हाथी मिल गया, मगर रमेश नहीं। फैमिली के साथ थाने में जाकर लापता की रिपोर्ट लिखवा कर आया था। डीसीपी ने कहा-बब्बू को मंगलवार को अदालत में पेश कर रिमांड पर लिया जाएगा।
पुलिस का मानना है कि आरोपियों के संबंध किसी बड़े गैंग से हो सकते हैं।
चारों आरोपी बिहार के किश्नगंज के रहने वाले, पुलिस कर रही है पूछताछ
नंगलशामा के पास रमेश को बब्बू आठ मई 2014 को मिला था। बब्बू ने मुकेरियां में कत्ल के बाद छोटा हाथी रामामंडी पुल के नीचे खड़ा कर दिया था।
70 साल की लक्ष्मी देवी ने शिकायत देकर बब्बू पर शक जताया था।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva